IREEN ANDIS ENNE OMA ESIMEST LÜHIALBUMIT VÄLJA KOLMANDA SINGLI “PATIENCE”
Artist IREEN andis välja rahutu elektroonilise trummi ja bassi loo “Patience”, mis hoolimata oma kiirest tempost julgustab kuulajaid kannatlik olema. Ka elu kõige kaootilisematel hetkedel mitte alla andma ning jätkama üks hingetõmme korraga.
Loo produtseeris IREENi koolikaaslane Bruno Gillick (The Songwriting Academy), sõnad ja meloodia kirjutas IREEN ise.
Juuni-juuli jooksul loodab artist jagada ka oma esimest EP-d. Lühialbumi loomise väljakutsele ärgitas teda tema lemmik mentor Shelly Poole (Mika, Westlife, Boyzone) koolist The Songwriting Academy.
IREEN teeb iseseisva artistina alles oma esimesi samme. 27. jaanuaril avaldas ta debüütsingli “Legacy” ja aprillis teise singli “Movement” koos muusikavideoga. Kooliteekonda laulukirjutana alustas ta 2022. aasta mais The Songwriting Academy’s.
- IREEN Facebookis, Instagramis